**ZAPISNIK**

**virtualne sjednice Nastavničkog vijeća, održane u ponedjeljak 9.11.2020. u 20,00 sati**

Popis nazočnih prema e-popisu nazočnosti virtualnoj sjednici.

Dnevni red: 1.) Verifikacija zaključaka s prethodne sjednice Nastavničkog vijeća

od 1.10.2020. i 7.10.2020.

2.) Imenovanje Povjerenstava za izradu i obranu završnih radova

3.) Izvješća sa sjednica Razrednih vijeća

4.) Prijava nepravilnosti u radu škole – anonimna prijava

prosvjetnoj inspekciji

5.) Zamolbe

6.) Razno

Ad 1.) Ravnatelj Učilišta Mladen Smodlaka, prof., svima je nazočnima u virtualnoj zbornici predočio zapisnike s prethodnih sjednica Nastavničkog vijeća od 1.10.2020. i 7.10.2020.

**Zaključak:** Nastavničko vijeće jednoglasno usvaja sve zaključke s prethodnih sjednica Nastavničkog vijeća od 1.10.2020. i 7.10.2020.

Ad 2.) Ravnatelj Učilišta Mladen Smodlaka, prof., predlaže članove u sastav Povjerenstava za izradu i obranu završnih radova:

**3.a** (20 učenika) – Nenad Gajšak (razrednik); Matija Balent, Mario Malčić i Ivana Purić (mentori)

**3.b** (18 učenika) – Mladen Marušić (razrednik); Mladen Marušić, Anica Burazre-Pavešković i Božica Bagadur (mentori)

**3.c** (20 učenika) – Maja Kranjčec (razrednica); Stipan Tomljenović, Nada Vidović i Nevena Maksan (mentori)

**3.d** (19 učenika) – Robert Sabljak (razrednik); Ljubica Samardžija, Mario Malčić i Ivana Maretić (mentori)

**3.e** (21 učenik) – Barbara Livajušić (razrednica); Marko Jakopina, Svjetlana Jelić-Večenaj i Ivana Samac (mentori)

**3.f** (17 učenika) – Nikola Žilić (razrednik); Zoran Zelić i Mario Majcen (mentori)

**3.g** (18 učenika) – Boris Arih (razrednik); Boris Arih i Dajana Sudar (mentori)

**3.h** (19 učenika) – Renata Zaova-Bačić (razrednica); Marija Bronić i Davorin Babić (mentori)

**3.i** (22 učenika/ 10 kuhara) - Tanja Vranešević (razrednica); Marija Buzov i Nada Ivanjko (mentorice)

**3.s** (21 učenik) – Ida Ljubić (razrednica); Lidija Pavičić i Zdenka Buljan (mentorice)

**4.j** (20 učenika) – Marina Vučković (razrednica); Nenad Gajšak i Silvija Peroš (mentori)

Točan popis članova Povjerenstava bit će kod voditelja nastave.

**Zaključak:** Nastavničko vijeće jednoglasno usvaja prijedlog sastava Povjerenstava za izradu i obranu završnih radova.

Ad 3.) Pedagoginja Učilišta Sanja Sever-Carnevali, prof., sve je nazočne izvijestila o uspjehu učenika u prvom kvartalu šk. god. 2020./2021., sukladno izvješćima razrednika na sjednicama Razrednih vijeća od 9.11.2020.:

1. Izostanci: 13 387 opravdanih sati (bolest i izolacija); 539 neopravdanih i 4000 sati neažuriranih (aproksimativna vrijednost).
2. Uspjeh učenika: u polovičnom su omjeru pozitivno i negativno ocijenjeni učenici (precizna brojka nije spomenuta u usmenom izvješću).
3. Kontakti s roditeljima: odvijaju se telefonski ili e-mailom.
4. Pedagoške mjere: nije zaprimljen nijedan prijedlog opomene pred isključenje.

**Zaključak:** Nastavničko vijeće jednoglasno usvaja usmeno izvješće pedagoginje Učilišta Sanje Sever-Carnevali, prof.

Ad 4.) Ravnatelj Učilišta Mladen Smodlaka, prof., svima je nazočnima pročitao anonimnu prijavu prosvjetnoj inspekciji o radu škole. Zamolio je sve nazočne nastavnike da više pozornosti posvete dežurstvima na školskim hodnicima kako bi se utjecalo na ponašanje učenika u slučaju izazivanja nereda ili fizičkog zlostavljanja nad drugim učenicima. Također je zatražio pojačanu policijsku ophodnju škole od strane VI. policijske postaje te je najavio strože postupanje i promptno izricanje pedagoških mjera vezanih uz pušenje u unutarnjem ili vanjskom prostoru škole. Najavio je i svoj obilazak nastavnih satova. Isto tako nastavnici su na upit ravnatelja o gradivo osnovne škole odgovorili da su na temelju inicijalnih provjera prilagodili izvedbene planove i programe. Ravnatelj je podsjetio nastavnike na obvezu pridržavanja Pravilnika o načinima, postupcima i elementima vrednovanja učenika u osnovnoj i srednjoj školi jer je primijetio da se učenici jako slabo ocjenjuju.

**Zaključak:** Nastavničko vijeće jednoglasno usvaja ove naputke za rad.

Ravnatelj Učilišta Mladen Smodlaka, prof., pojasnio je svim nastavnicima vođenje evidencije samoizolacije učenika u e-dnevniku, kao i da pojedini učenici imaju Rješenje o praćenju nastave online pa im je stoga potrebno slati nastavne materijale.

**Zaključak:** Nastavničko vijeće jednoglasno usvaja ove naputke za rad.

Ad 5.) Zamolbe učenika:

1. A. M. – učenik pohađa prvi razred naše škole u smjeru kuhar, ali sada želi premještaj u prvi razred smjera konobar radi boljeg okruženja. Učenik prati nastavu prema individualiziranom programu.

**Zaključak:** Nastavničko vijeće jednoglasno odbija ovu zamolbu jer nema slobodnih mjesta u traženome smjeru.

1. L. O. – učenica pohađa prvi razred Škole za cestovni promet i sada želi prijeći u našu školu te upisati prvi razred smjera konobar.

**Zaključak:** Nastavničko vijeće jednoglasno odbija ovu zamolbu jer nema slobodnih mjesta u traženome smjeru.

1. K. B., 3.i – učenica moli oslobođenje od fizičkih aktivnosti u oviru nastave TZK. Priložila je liječničku dokumentaciju.

**Zaključak:** Nastavničko vijeće jednoglasno odobrava ovu zamolbu.

Ad 6.) Razno:

Nastavnik računalstva Branko Tomaš, prof., predlaže da se u Teamsu oblikuje dokument unutar kojeg bi razrednici upisivali raspored sjedenja učenika u razrednim odjelima.

**Zaključak:** Nastavničko vijeće jednoglasno usvaja i podržava ovaj prijedlog.

Ravnatelj:

Mladen Smodlaka, prof. Zapisničarka:

Snježana Mikulan, prof.